ქუთაისი

“საქართველოს ბანკი” გეგმავს ქალაქ ქუთაისში ინფრასტრუქტურული პროექტის განხორციელებას, რომლის დანიშნულება იქნება შიდა საოპერაციო პროცესების მომსახურება. დამუშავებულია მოსაწყობი ინფრასტრუქტურის დეტალური პროექტის ყველა ნაწილი. პროექტი ითვალისწინებს როგორც რკინა-ბეტონის, ასევე სრულ სარემონტო სამუშაოებს.

ძირითადი შენობა არის ორ სართულიანი, რომლის პირველი სართულის (საწარმოო) სამშენებლო ფართობი შეადგენს 2 300 მ2-მდე, ხოლო მეორე სართულის - 1 800 მ2-მდე, სადაც განთავსებული იქნება საოფისე სივრცე.

შენობის საძირკვლისთვის იჭრება ქვაბული 1 მეტრის სიღრმემდე; საძირკვლის მონოლითური რკინაბეტონის ფილა შეადგენს 2 500 მ2-ს.

ძირითადი შენობის გარდა, პროექტი ითვალისწინებს 560 მ2-მდე დამხმარე შენობას, რომლის საძირკვლისთვის ქვაბული იჭრება ასევე 1 მეტრის სიღრმემდე; საძირკველი წარმოადგენს რკინა-ბეტონის მონოლითურ ფილას.

შენობების კარკასები შედგება სვეტებისაგან, მონოლითური კედლებისგან, რიგელებისგან და გადახურვის რკინაბეტონის ფილისაგან.

პროექტი ასევე ითვალისწინებს 300 მ2-მდე გადახურულ პარკინგს, რომლის საძირკველი არის წერტილოვანი, სვეტები არის მონოლითური რკინაბეტონის, ხოლო გადახურვა - ლითონის სივრცითი კარკასი, რომელიც გადახურულია თუნუქის პროფილირებული ფენილით.

საორიენტაციო მოცულებები

|  |  |  |  |
| --- | --- | --- | --- |
| # | **დასახელება** | **განზ.** | **რაოდენ.** |
| 1 | გასატანი გრუნტის მოცულობა | მ3 | 4000 |
| 2 | შემოსატანი ინერტული მასალის მოცულობა | მ3 | 800 |
| 4 | არმატურა | ტ | 400 |
| 6 | ბეტონი B-25 | მ3 | 5000 |